CELEX: 32021R1256
Language: fi
Date: 2021-04-21 00:00:00
Title: Komission delegoitu asetus (EU) 2021/1256, annettu 21 päivänä huhtikuuta 2021, delegoidun asetuksen (EU) 2015/35 muuttamisesta kestävyysriskien sisällyttämiseksi vakuutus- ja jälleenvakuutusyritysten hallintoon (ETA:n kannalta merkityksellinen teksti)

2.8.2021   
               
               
                  FI
               
               
                  Euroopan unionin virallinen lehti
               
               
                  L 277/14
               
            
         KOMISSION DELEGOITU ASETUS (EU) 2021/1256,
         annettu 21 päivänä huhtikuuta 2021,
         delegoidun asetuksen (EU) 2015/35 muuttamisesta kestävyysriskien sisällyttämiseksi vakuutus- ja jälleenvakuutusyritysten hallintoon
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vakuutus- ja jälleenvakuutustoiminnan aloittamisesta ja harjoittamisesta 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY (Solvenssi II) (1) ja erityisesti sen 50 artiklan 1 kohdan ja 135 artiklan 1 kohdan a alakohdan,
         sekä katsoo seuraavaa:
         
                     (1)
                  
                  
                     Siirtyminen vähähiiliseen, kestävämpään ja resurssitehokkaaseen kiertotalouteen kestävän kehityksen tavoitteiden mukaisesti on keskeinen tekijä unionin talouden pitkän aikavälin kilpailukyvyn varmistamisessa. Vuonna 2016 unioni teki Pariisin sopimuksen (2). Pariisin sopimuksen 2 artiklan 1 kohdan c alakohdassa asetetaan tavoitteeksi torjua ilmastonmuutosta entistä tehokkaammin muun muassa varmistamalla, että rahoitusvirrat tukevat vähän kasvihuonekaasupäästöjä tuottavaa ja ilmastonmuutoksen kestävää kehitystä.
                  
               
                     (2)
                  
                  
                     Komissio pani merkille tämän haasteen ja esitti joulukuussa 2019 Euroopan vihreän kehityksen ohjelman (3). Vihreän kehityksen ohjelma on uusi kasvustrategia, jonka tavoitteena on tehdä unionista oikeudenmukainen ja vauras yhteiskunta, jonka talous on moderni, resurssitehokas ja kilpailukykyinen. Kasvihuonekaasujen nettopäästöistä pyritään eroon vuoteen 2050 mennessä, ja kasvuun pyritään lisäämättä resurssien käyttöä. Se edellyttää myös, että annetaan selkeitä, pitkäaikaisia signaaleja sijoittajien ohjaamiseksi, hukkainvestointien välttämiseksi ja kestävän rahoituksen hankkimiseksi.
                  
               
                     (3)
                  
                  
                     Komissio julkaisi maaliskuussa 2018 kestävän kasvun rahoitusta koskevan toimintasuunnitelmansa (4), jossa esitetään kestävää rahoitusta koskeva kunnianhimoinen ja kattava strategia. Yksi toimintasuunnitelmassa asetetuista tavoitteista on ohjata pääomavirtoja kestävään sijoittamiseen kestävän ja osallistavan kasvun saavuttamiseksi. Toukokuussa 2018 julkaistu myöhempiä lainsäädäntöaloitteita tukeva vaikutusten arviointi (5) osoitti tarpeen selventää, että vakuutus- ja jälleenvakuutusyritysten olisi otettava kestävyystekijät huomioon osana velvoitteitaan vakuutuksenottajia kohtaan. Vakuutus- ja jälleenvakuutusyritysten olisi siis arvioitava säännöllisesti paitsi kaikkia asiaankuuluvia rahoitusriskejä myös kaikkia Euroopan parlamentin ja neuvoston asetuksessa (EU) 2019/2088 (6) tarkoitettuja asiaankuuluvia kestävyysriskejä, joiden toteutumisella saattaisi olla sijoituksen arvoon tai vastuun arvoon tosiasiallinen tai mahdollinen olennainen kielteinen vaikutus. Komission delegoidussa asetuksessa (EU) 2015/35 (7) ei viitata nimenomaisesti kestävyysriskeihin. Tästä syystä ja sen varmistamiseksi, että hallintojärjestelmä pannaan täytäntöön ja että sitä noudatetaan asianmukaisesti, on tarpeen selventää, että vakuutus- ja jälleenvakuutusyritysten hallintojärjestelmän ja mainittujen yritysten kokonaisvakavaraisuuden tarpeiden olisi otettava huomioon kestävyysriskit.
                  
               
                     (4)
                  
                  
                     Vakuutusyritysten, jotka ilmoittavat Euroopan parlamentin ja neuvoston asetuksen (EU) 2019/2088 mukaisesti pääasiallisista haitallisista vaikutuksista kestävyystekijöihin olisi täten mukautettava prosessejaan, järjestelmiään ja sisäistä valvontaansa sen mukaisesti.
                  
               
                     (5)
                  
                  
                     Ottaen huomioon komission tavoitteet varmistaa, että ilmasto- ja ympäristöriskejä hallinnoidaan ja ne sisällytetään rahoitusjärjestelmään, sekä palkkiopolitiikan merkitys sen varmistamisessa, että vakuutus- ja jälleenvakuutusyritysten henkilöstö hallinnoi tehokkaasti riskienhallintajärjestelmän määrittämiä riskejä, olisi vakuutus- ja jälleenvakuutusyritysten palkkiopolitiikan sisällettävä tietoja siitä, kuinka kyseinen politiikka ottaa huomioon kestävyysriskien sisällyttämisen riskienhallintajärjestelmään.
                  
               
                     (6)
                  
                  
                     Direktiivin 2009/138/EY 132 artiklassa säädetty varovaisuusperiaate edellyttää, että vakuutus- ja jälleenvakuutusyritykset sijoittavat ainoastaan sellaiseen omaisuuteen, joihin liittyviä riskejä ne voivat tunnistaa, mitata, seurata, hallita ja valvoa asianmukaisesti ja joihin liittyvistä riskeistä ne voivat raportoida asianmukaisesti. Sen varmistamiseksi, että vakuutus- ja jälleenvakuutusyritykset hallinnoivat tehokkaasti ilmasto- ja ympäristöriskejä, varovaisuusperiaatetta noudatettaessa olisi otettava huomioon kestävyysriskit ja vakuutus- ja jälleenvakuutusyritysten olisi heijastettava investointiprosessissaan asiakkaidensa kestävyyteen liittyviä toiveita kuten ne otetaan huomioon tuotteiden hyväksymismenettelyssä.
                  
               
                     (7)
                  
                  
                     Sen vuoksi delegoitua asetusta (EU) 2015/35 olisi muutettava.
                  
               
                     (8)
                  
                  
                     Valvontaviranomaisille ja vakuutus- ja jälleenvakuutusyrityksille olisi annettava riittävästi aikaa mukautua tämän asetuksen sisältämiin uusiin vaatimuksiin. Sen soveltamista olisi näin ollen lykättävä,
                  
               ON HYVÄKSYNYT TÄMÄN ASETUKSEN:
         
            1 artikla
            Delegoidun asetuksen (EU) 2015/35 muuttaminen
            Muutetaan delegoitu asetus (EU) 2015/35 seuraavasti:
            
                        1)
                     
                     
                        Lisätään 1 artiklaan 55c–55e alakohta seuraavasti:
                        
                                    ”55c.
                                 
                                 
                                    ’kestävyysriskillä’ ympäristöön, yhteiskuntaan tai hallintotapaan liittyvää tapahtumaa tai olosuhdetta, jonka toteutumisella saattaisi olla sijoituksen arvoon tai vastuun arvoon tosiasiallinen tai mahdollinen kielteinen vaikutus;
                                 
                              
                                    55d.
                                 
                                 
                                    ’kestävyystekijöillä’ Euroopan parlamentin ja neuvoston asetuksen (EU) 2019/2088 (*1) 2 artiklan 24 kohdassa määriteltyjä kestävyystekijöitä;
                                 
                              
                                    55e.
                                 
                                 
                                    ’kestävyysmieltymyksillä’ asiakkaan tai potentiaalisen asiakkaan valintaa koskien sitä, olisiko hänen sijoitusstrategiaansa sisällytettävä jokin seuraavista rahoitusvälineistä, ja jos olisi, missä määrin:
                                    
                                                a)
                                             
                                             
                                                rahoitusväline, jonka osalta asiakas tai potentiaalinen asiakas toteaa, että vähimmäisosuus on sijoitettava Euroopan parlamentin ja neuvoston asetuksen (EU) 2020/852 (*2) 2 artiklan 1 kohdassa määriteltyihin ympäristön kannalta kestäviin sijoituksiin;
                                             
                                          
                                                b)
                                             
                                             
                                                rahoitusväline, jonka osalta asiakas tai potentiaalinen asiakas toteaa, että vähimmäisosuus on sijoitettava asetuksen (EU) 2019/2088 2 artiklan 17 kohdassa määriteltyihin kestäviin sijoituksiin;
                                             
                                          
                                                c)
                                             
                                             
                                                rahoitusväline, jossa otetaan huomioon pääasialliset haitalliset vaikutukset kestävyystekijöihin, jos asiakas tai potentiaalinen asiakas määrittää laadulliset tai määrälliset tekijät kyseisten vaikutusten osoittamiseksi;
                                             
                                          
                              
                           (*1)  Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1)."
                        
                        
                           (*2)  Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13).”"
                        
                     
                  
                        2)
                     
                     
                        Muutetaan 260 artikla seuraavasti:
                        
                                    a)
                                 
                                 
                                    Korvataan 1 kohdan a alakohdan i alakohta seuraavasti:
                                    
                                                ”i)
                                             
                                             
                                                toimenpiteet, jotka vakuutus- tai jälleenvakuutusyrityksen on toteutettava arvioidakseen ja hallitakseen tappioriskiä tai vakuutus- ja jälleenvakuutusvastuiden arvoissa tapahtuvia epäsuotuisia muutoksia, jotka johtuvat sisäisten tai ulkoisten tekijöiden, mukaan lukien kestävyysriskit, aiheuttamista riittämättömistä hinnoittelua ja vastuuvelkaa koskevista oletuksista;”.
                                             
                                          
                              
                                    b)
                                 
                                 
                                    Lisätään 1 kohdan c alakohtaan vi alakohta seuraavasti:
                                    
                                                ”vi)
                                             
                                             
                                                toimenpiteet, jotka vakuutus- tai jälleenvakuutusyrityksen on toteutettava varmistaakseen, että sijoitussalkkuun liittyvät kestävyysriskit määritetään ja niitä arvioidaan ja hallinnoidaan asianmukaisesti.”
                                             
                                          
                              
                                    c)
                                 
                                 
                                    Lisätään 1a kohta seuraavasti:
                                    
                                       ”1a.   Vakuutus- ja jälleenvakuutusyritysten on sisällytettävä kestävyysriskit 1 kohdan a ja c alakohdissa tarkoitettuun toimintaansa sekä tarvittaessa muihin 1 kohdassa tarkoitettuja alueita koskevaan toimintaansa.”
                                    
                                 
                              
                  
                        3)
                     
                     
                        Muutetaan 269 artikla seuraavasti:
                        
                                    a)
                                 
                                 
                                    Korvataan 1 kohdan e alakohta seuraavasti:
                                    
                                                ”e)
                                             
                                             
                                                uusien riskien ja kestävyysriskien tunnistaminen ja arviointi.”
                                             
                                          
                              
                                    b)
                                 
                                 
                                    Lisätään 1a kohta seuraavasti:
                                    
                                       ”1a.   1 kohdan e alakohdassa tarkoitetut ja riskienhallintatoiminnossa tunnistetut uudet riskit ja kestävyysriskit muodostavat osan 262 artiklan 1 kohdan a alakohdassa tarkoitetuista riskeistä.”
                                    
                                 
                              
                  
                        4)
                     
                     
                        Korvataan 272 artiklan 6 kohdan b alakohta seuraavasti:
                        
                                    ”b)
                                 
                                 
                                    tiettyihin homogeenisiin riskiryhmiin sisältyvän inflaation, oikeudellisten riskien, kestävyysriskien ja yrityksen kannan rakenteessa tapahtuvan muutoksen vaikutus sekä järjestelmissä, jotka oikaisevat vakuutuksenottajien maksamia vakuutusmaksuja ylös- tai alaspäin vakuutuksenottajan korvaushistorian mukaan (bonus-malus-järjestelmät), tai muissa samankaltaisissa järjestelmissä tapahtuvan muutoksen vaikutus;”.
                                 
                              
                  
                        5)
                     
                     
                        Lisätään 275 artiklaan 4 kohta seuraavasti:
                        
                           ”4.   Palkka- ja palkkiopolitiikan on sisällettävä tietoa siitä, kuinka kestävyysriskien sisällyttäminen riskienhallintajärjestelmään otetaan siinä huomioon.”
                        
                     
                  
                        6)
                     
                     
                        Lisätään I osaston IX lukuun 6 jakso seuraavasti:
                        ”6 JAKSO
                        
                        
                           
                              Investoinnit
                           
                        
                        
                           275 a artikla
                           Kestävyysriskien sisällyttäminen varovaisuusperiaatteeseen
                           
                              1.   Tunnistaessaan, mitatessaan, seuratessaan, hallitessaan ja valvoessaan sijoituksista aiheutuvia riskejä, raportoidessaan niistä ja arvioidessaan niitä direktiivin 2009/138/EY 132 artiklan 2 kohdan ensimmäisessä alakohdassa tarkoitetulla tavalla on vakuutus- ja jälleenvakuutusyritysten otettava huomioon kestävyysriskit.
                           
                           
                              2.   Soveltaessaan 1 kohtaa on vakuutus- ja jälleenvakuutusyritysten otettava huomioon sijoitusstrategiansa ja päätöstensä mahdollinen pitkäaikainen vaikutus kestävyystekijöihin sekä tarvittaessa se, että strategian ja vakuutusyritysten mainittujen päätösten on heijastettava asiakkaiden kestävyysmieltymyksiä, jotka on otettu huomioon komission delegoidun asetuksen (EU) 2017/2358 (*3) 4 artiklassa tarkoitetussa tuotteiden hyväksymismenettelyssä.
                           
                        
                        
                           (*3)  Komission delegoitu asetus (EU) 2017/2358, annettu 21 päivänä syyskuuta 2017, Euroopan parlamentin ja neuvoston direktiivin (EU) 2016/97 täydentämisestä vakuutusyrityksiä ja vakuutusten tarjoajia koskevien tuotehallintavaatimusten osalta (EUVL L 341, 20.12.2017, s. 1).”"
                        
                     
                  
         
            2 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 2 päivästä elokuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä huhtikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 335, 17.12.2009, s. 1.
         
            (2)  Neuvoston päätös (EU) 2016/1841, annettu 5 päivänä lokakuuta 2016, ilmastonmuutosta koskevan Yhdistyneiden kansakuntien puitesopimuksen nojalla hyväksytyn Pariisin sopimuksen tekemisestä Euroopan unionin puolesta (EUVL L 282, 19.10.2016, s. 1).
         
            (3)  Komission tiedonanto Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle: Euroopan vihreän kehityksen ohjelma, COM(2019) 640 final.
         
            (4)  COM(2018) 97 final.
         
            (5)  SWD(2018) 264 final.
         
            (6)  Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).
         
            (7)  Komission delegoitu asetus (EU) 2015/35, annettu 10 päivänä lokakuuta 2014, vakuutus- ja jälleenvakuutustoiminnan aloittamisesta ja harjoittamisesta annetun Euroopan parlamentin ja neuvoston direktiivin 2009/138/EY täydentämisestä (Solvenssi II) (EUVL L 12, 17.1.2015, s. 1).